Helene Marie Wiese var datter av Petronelle Catharina Albrechtsen og indonesieren, kompanikirurg Ontong Wiese. Hun var også søster av sangerinnen og sangpedagogen Camilla Wiese. Den 2. oktober 1854 ble hun gift i Bergen med skuespiller Jacob Prom. De fikk datteren Bergliot Prom (1858-1934), som etter solid utdannelse ble skuespillerinne, sanger og sangpedagog. Debuten vakte oppmerksomhet, men da hun året etter ble gift, la hun karrieren på hylla. Dessuten hadde ekteparet Prom fem sønner; Hjalmar (1855-1873) døde i ungdomsårene, Halfdan (1856-1933), Brynjolf (f. 1857) og Thorolf, som kun opplevde å bli et halvt år gammel.